Source: https://www.zakonypreludi.sk/zz/1968-131
Timestamp: 2019-03-23 10:21:17+00:00

Document:
131/1968 Zb. Zákon o odvodoch zo zisku a z prírastku miezd | Aktuálne znenie
131/1968 Zb.
Zákon č. 131/1968 Zb.Zákon o odvodoch zo zisku a z prírastku miezd
(v znení č. 133/1969 Zb., 101/1970 Zb., 102/1970 Zb., 102/1970 Zb., 117/1970 Zb.)
Platnosť od 26.09.1968 do31.12.1971
Odvod zo zisku (§ 1 - § 3)
Spoločné ustanovenia (§ 6 - § 9)
o odvodoch zo zisku a z prírastku miezd
(1) Odvod zo zisku vykonávajú ústredne riadené štátne hospodárske organizácie (vrátane projektových ústavov) a tieto organizácie riadené národnými výbormi:
- podniky miestneho stavebníctva,
- projektové ústavy,
- n. p. Cesty,
- n. p. Zberné suroviny.
(2) Ako výnimku z ustanovenia odseku 1 odvod zo zisku nevykonávajú organizácie:
- štátneho obchodu,
- výroby stavebných hmôt,
- železničnej dopravy (s výnimkou samostatných priemyslových a stavebných organizácií),
- vodnej dopravy,
- nákupu poľnohospodárskych výrobkov,
- lesného hospodárstva,
- vodného hospodárstva,
- výskumnej a vývojovej základne,
- kúpeľov a žriediel,
- kultúry a informácií (s výnimkou n. p. Gramofónové závody),
- Ústrednej správy spojov,
- Štátneho štatistického úradu,
- poľnohospodárske, v ktorých sa uplatňujú ekonomické nástroje v poľnohospodárstve*) (s výnimkou podniku Poľnohospodárske stavby v Bratislave),
- automobilové opravovne riadené ústredne (s výnimkou opravovní Ministerstva národnej obrany),
(3) Stavebné organizácie nevykonávajú odvod zo zisku za rok 1968; začínajúc rokom 1969 nevykonávajú odvod zo zisku zo stavebných prác vykonávaných pre komplexnú bytovú výstavbu, maloobchodnú sieť, zariadenia cestovného ruchu, školské a zdravotnícke zariadenia a údržbu bytového majetku.
(1) Základom pre výpočet odvodu zo zisku je zisk**) znížený o
- odvody do štátneho rozpočtu a do rozpočtu národného výboru,***)
- odvody poľnohospodárskej dane,
- odvody z motorových vozidiel do cestného fondu,
- zaplatené poistné,
- odvody odborovému riaditeľstvu do fondu technického rozvoja, fondu geologických prác a fondu škôd a náhrad,
- podiely na hospodárskych výsledkoch,
- príspevky podnikov z hrubého dôchodku (zisku) na realizovanú podnikovú bytovú výstavbu.
(2) Zrušený od 27. 11. 1970.
Odvod zo zisku sa ustanovuje zo základu podľa § 2 týmito sadzbami:
a) 10 % pri podnikoch spotrebného priemyslu, potravinárskeho priemyslu [s výnimkou n. p. Obal a Strojární potravinárskeho priemyslu, na ktoré sa vzťahuje sadzba podľa písm. c)], Ústrednej správy energetiky a Československej automobilovej dopravy,
b) 20 % pri odbytových organizáciách,
c) 45 % pri ostatných štátnych hospodárskych organizáciách.
(1) Odvod zo zisku a z prírastku miezd vykonávajú ústredne riadené hospodárske organizácie do štátneho (ústredného) rozpočtu a organizácie riadené národnými výbormi do rozpočtu riadiaceho národného výboru. Spotrebné a výrobné družstevné organizácie vykonávajú odvod z prírastku miezd do rozpočtu národného výboru, ktorému odvádzajú dôchodkovú daň družstiev.
(2) Krajský národný výbor môže určiť, že časť odvodov zo zisku a z prírastku miezd platených organizáciami riadenými národnými výbormi sa centralizuje a používa na financovanie naliehavých potrieb týchto organizácií.
(3) Spôsob a lehoty vykonávania odvodov a sankcie pre prípad, že sa odvody nevykonali včas a v plnej výške, ustanoví vláda.
(1) Vláda môže pre niektoré odvetvia znížiť odvody zo zisku a z prírastku miezd.
(2) Minister financií môže povoliť pre ústredne riadené organizácie výnimky z ustanovenia § 3 a po dohode s ministrom práce a sociálnych vecí aj z ustanovenia § 5. Pre organizácie riadené národnými výbormi a pre spotrebné a výrobné družstevné organizácie môže povoliť tieto výnimky príslušný krajský národný výbor.
(3) Výnimky podľa odseku 1 a 2 môžu sa povoliť v prípadoch, ak by inak v prevádzke organizácií vznikla finančná nerovnováha, alebo ak by došlo k úverovému zaťaženiu organizácií, ktoré by presahovalo 60 % hodnoty ich úverovateľnej investičnej výstavby.
Krajský národný výbor môže v odôvodnených prípadoch určiť, že odvod zo zisku podľa tohto zákona vykonávajú aj iné štátne hospodárske organizácie riadené národnými výbormi než organizácie uvedené v § 1.
Krajský národný výbor môže povoliť nevyhnutné úľavy zo zvýšenia stabilizačného odvodu podľa ročného prírastku počtu pracovníkov.**) Tým nie je dotknutá právomoc vlády podľa § 8 ods. 2 zákona č. 83/1966 Zb.
Tento zákon nadobúda účinnosť 1. októbrom 1968. Odvody z prírastku miezd organizácie vykonávajú od 1. januára 1969.
Podľa § 23 ods. 2 zákona č. 133/1969 Zb. pre daňovníkov dane z objemu miezd sa nepoužijú ustanovenia § 6 až 9 zákona č. 131/1968 Zb. o odvodoch zo zisku a z prírastku miezd, pokiaľ sa týkajú odvodu z prírastku miezd; pre daňovníkov dane zo zisku a dane z majetku sa tento zákon nepoužije vôbec.
Podľa § 28 ods. 1 písm. c) zákona č. 101/1970 Zb. pre daňovníkov dôchodkovej dane s účinnosťou od 27. novembra 1970 neplatí zákon č. 131/1968 Zb. o odvodoch zo zisku a z prírastku miezd.
*) § 46 vládneho nariadenia č. 100/1966 Zb. o plánovitom riadení národného hospodárstva.
**) Podľa § 21 vládneho nariadenia č. 100/1966 Zb.
***) Vládne nariadenie č. 100/1966 Zb. v znení vládneho nariadenia č. 83/1967 Zb. a vládneho nariadenia č. 16/1968 Zb.
**) § 8 ods. 2 zákona č. 83/1966 Zb.

References: § 3
 § 9
 § 2
 § 3
 § 5
 § 1
 § 8
 § 23
 § 6
 § 28
 § 46
 § 21
 § 8